**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**3ο ΘΕΜΑ**

Aντλώντας πληροφορίες από το παρακάτω κείμενο και βασιζόμενοι/-ες στις γνώσεις σας:

**α.** να αναφέρετε τον σκοπό των ταξιδιών του Μανουήλ Β΄ Παλαιολόγου στη Δύση και το αποτέλεσμά τους (μονάδες 12)

**β.** να σχολιάσετε κριτικά πώς τον υποδέχτηκαν οι Δυτικοί και ποιες προσδοκίες γεννήθηκαν στον Μανουήλ Β΄ Παλαιολόγο από την υποδοχή αυτή. (μονάδες 13)

**Μονάδες 25**

**ΚΕΙΜΕΝΟ**

Ο Μανουήλ ξεκίνησε τον Δεκέμβριο του 1399. […] Έφτασε στη Βενετία τον Απρίλιο του 1400, διάβηκε στη συνέχεια από το Μιλάνο […] και τον Ιούνιο του 1400 έφτασε στο Παρίσι. Έλαβε εκεί την υπόσχεση ότι ο Boucicaut[[1]](#footnote-1) θα ξαναπήγαινε στην Ανατολή, τη φορά αυτή με πολύ μεγαλύτερη δύναμη. Ο Μανουήλ συνέχισε την πορεία του και στις 21 Δεκεμβρίου 1400 έφτασε στο Λονδίνο. Ο Ερρίκος Δ’ του υποσχέθηκε στρατό και στόλο και του έδωσε μια μικρή χρηματική βοήθεια. Τον Φεβρουάριο του 1401 ο Μανουήλ επέστρεψε στο Παρίσι. Φρόντισε να επικοινωνήσει και με άλλους ευρωπαίους ηγεμόνες και ήταν γεμάτος ενθουσιασμό και πεποίθηση ότι λίγο χρόνο μετά τον γυρισμό του στην Πόλη, ολόκληρη στρατιά σταυροφόρων θα έφτανε εκεί, για να αναλάβει επιχειρήσεις και να εξοντώσει τους Τούρκους. Σιγά σιγά, όμως, άρχισε ο Μανουήλ να καταλαβαίνει ότι όλα αυτά ήταν πολύ ωραία για να μπορούν να είναι αληθινά, και ότι δεν του έμενε παρά να γυρίσει στην πατρίδα του για να πιει μέχρι τέλους το ποτήρι του μαρτυρίου.

Καραγιαννόπουλος, Γ., *Το Βυζαντινό Κράτος*, τ. Β΄, Ερμής, Αθήνα 1985, σ. 187.

1. Πρεσβευτής του γάλλου βασιλιά Καρόλου Στ’, στρατάρχης στον βαθμό. [↑](#footnote-ref-1)